สนใจทักมา การ์บาฆาล ไม่กั๊ก ฝันโยกค้าแข้งพรีเมียร์ลีก
แบ็กขวาดีกรีทีมชาติสเปน แสดงความหวังอย่างชัดเจนที่จะย้ายไปสัมผัสบรรกาศเกมลูกหนังบนลีกสูงสุดของเมืองผู้ดีสักครั้ง ก่อนโบกมือลาอาชีพค้าแข้งในอนาคต,สำนักข่าวต่างประเทศรายงานวันที่ 9 ต.ค.61 ดานี การ์บาฆาล ฟูลแบ็กจอมห้าวชาวสเปน ออกมายอมรับแบบไม่มีกั๊กว่า สนใจที่จะย้ายไปค้าแข้งในศึกฟุตบอลลีกอังฤษสักครั้งก่อนแขวนสตั๊ด,แบ็กหน้าขรึมวัย 26 ปี เติบโตมาจากระบบเยาวชนของราชันชุดขาวตั้งแต่ปี 2002 กระทั่งแจ้งเกิดในทีมชุดใหญ่ของสโมสรเมื่อปี 2013 พร้อมทั้งสถาปนาตัวเอง ก้าวขึ้นมาเป็นหนึ่งในขาประจำของทีมชาติสเปนเรียบร้อยแล้ว,ซึ่งถึงแม้ การ์บาฆาล จะมีสัญญาอยู่ในถิ่นซานติอาโก เบอร์นาเบว จนถึงปี 2022 แต่ล่าสุด เจ้าตัวได้ออกมาเผยถึงความคาดหวังในอนาคตว่า ต้องการที่จะย้ายไปสัมผัสประสบการณ์ในพรีเมียร์ลีก อังกฤษ สักครั้งก่อนเลิกเล่น,ผมคิดถึงการการออกจากสเปน และชัดเจนว่าผมอยากที่จะไปเล่นในพรีเมียร์ลีก เพราะมันเป็นประสบการณ์ที่ผมอยากจะสัมผัส แต่ในทางกลับกันผมก็อยากใช้เวลาทั้งชีวิตที่นี่ (เรอัล มาดริด) ซึ่งมันคงเป็นอะไรที่ยอดเยี่ยมมากเช่นกัน,เราไม่ควรหลอกตัวเองว่าการย้ายไปเล่นที่กาตาร์หรือจีน เป็นเพราะเรื่องเงิน แต่ผมเองก็อยากสัมผัสบรรยากาศในพรีเมียร์ลีกด้วย ซึ่งเราจะได้เห็นกันในอนาคต
แบ็กขวาดีกรีทีมชาติสเปน แสดงความหวังอย่างชัดเจนที่จะย้ายไปสัมผัสบรรยากาศเกมลูกหนังบนลีกสูงสุดของเมืองผู้ดีสักครั้ง ก่อนโบกมือลาอาชีพค้าแข้งในอนาคต
ดานี การ์บาฆาล,เรอัล มาดริด,ลาลีกา,พรีเมียร์ลีก